കേളകം സെന്റ് തോമസ് ഹയര് സെക്കന്ഡറി സ്കൂളില് പ്രവേശനോത്സവവും കേരളപ്പിറവി ദിനവും ആചരിച്ചു Nov 1, 2021 04:03 PM By Shyam കേളകം: നവംബര് 1 കേരളപ്പിറവി ദിനത്തില് സ്കൂള് തുറന്നു. പത്താം തരത്തിലെ 165 കുട്ടികള് സന്നിഹിതരായിരുന്നു. കേളകം ഗ്രാമപഞ്ചായത്ത് പ്രസിഡണ്ട് സി റ്റി അനീഷ് പ്രവേശനോത്സവ പരിപാടികള് ഉദ്ഘാടനം ചെയ്തു. സ്കൂളില് ചേര്ന്ന യോഗത്തില് പിടിഎ പ്രസിഡന്റ് സന്തോഷ് സി സി അധ്യക്ഷത വഹിച്ചു. വാര്ഡ് മെമ്ബര് സുനിത രാജു, സ്കൂള് മാനേജര് ഫാ. വര്ഗീസ് പടിഞ്ഞാറേക്കര, പിടിഎ വൈസ് പ്രസിഡന്റ് സജീവന് മണലുമാലില് എന്നിവര് ആശംസകള് അര്പ്പിച്ച് സംസാരിച്ചു. സ്കൂള് മ്യൂസിക് ക്ലബ്ബിന്റെ നേതൃത്വത്തില് പ്രവേശനോത്സവ ഗാനവും നൃത്താവിഷ്കാരവും അരങ്ങേറി. ഹെഡ്മാസ്റ്റര് എം വി മാത്യു സ്വാഗതവും സ്റ്റാഫ് സെക്രട്ടറി റോണി ഫ്രാന്സിസ് നന്ദിയും പറഞ്ഞു. സ്കൂളിലെത്തിയ മുഴുവന് കുട്ടികള്ക്കും രക്ഷിതാക്കള്ക്കും മധുരം വിതരണം ചെയ്തു. ഓണ്ലൈനായി നടന്ന കേരളപ്പിറവിദിനാഘോഷ പരിപാടികള് പ്രശസ്ത നോവലിസ്റ്റും ചെറുകഥാകൃത്തുമായ ശ്രീ കെ പി രാമനുണ്ണി നിര്വഹിച്ചു. മലയാളികളുടെ പ്രിയപ്പെട്ട സിനി ആര്ട്ടിസ്റ്റ് കുമാരി പൂജിത ശ്രീകുമാര് മുഖ്യാതിഥിയായിരുന്നു. കുസുമം പി എ ആമുഖഭാഷണം നടത്തി. കേരള പിറവി ദിനാഘോഷത്തിന്റെ ഭാഗമായി കുട്ടികളുടെ വിവിധ കലാപരിപാടികള് ഉണ്ടായിരുന്നു. അധ്യാപകരായ അനൂപ് കുമാര് പി വി, ഷീന ജോസ് ടി, സീന ഇ എസ് എന്നിവര് പരിപാടികള്ക്ക് നേതൃത്വം നല്കി. St thomas school kelakam